Polísia nacional através di sês unidadis kês tem na capital, na períodu di 1 a 14 de fevereiro, fazi um conjuntu di operasons polisial di dia y di noti ku objetivu di garanti ordi y trankilidadi publiku.
Di acordu ku Polísia nacional di Praia kes operasons foi fetu di manera intensivu undi tá inclui recuperason y prevenson di zonas di capital, especialmenti kês más afetadu ku criminalidadi.
Conformi relatóriu publicadu pá autoridadis polisial, és prendi um total di 171 individus undi ki 39 lebadu tribunal, 79 prendidu pá djobedu identificason y 53 pá veriguason .
Kes ki foi lebadu pá tribunal és foi presu pamodi crimis sima conduzi moku, furtu na casa do alguém, danus y tentativa di Roba casa di alguém, Possi di arma y droga , desacatu à autoridadis, assaltu di pissoas, ofensa corporal, desobidênsia y furtu na carru di alguém.
Prendedu 4 pistolas di calibri 6,35 mm, 2 di calibri 9 mm ( mararov), 4 munisons undi ki 2 é di calibri 9 mm y inda 6 armas brankus undi ki maioria é fakas, inda ku 6 takus di padjinha y 1 pedra di crack.
Além di txeu otus obejetus inda tem telemóveis, computadoris portáteis, eletrodoméstikus, cerca quantia na dinheru, alguns produtus comestikos, amplificadoris, baterias y rádios di carru ku ferramentas.
“Notícias do Norte/ DYPK”
kea_Latn kea_Latn kea_Latn kea_Latn kea_Latn kea_Latn por_Latn